ประจำเดือนไม่มา จะ 9 เดือนแล้วคะปีที่ผ่านมา ( 1 ปี มาแค่ 2 ครั้ง ) ไม่มีเพศสัมพันธ์สาเหตุน่าจะ มาจากอะไรคะ
สวัสดีค่ะ หากเคยมีประจำเดือนมาก่อนแล้ว ต่อมาประจำเดือนขาดหายไป ถือว่าเป็นประจำเดือนขาดชนิดทุติยภูมิ (secondary amenorrhea) โดยหากหายไปนาน 9 เดือนดังกล่าว อาจเกิดจาก1. การทำงานของรังไข่ผิดปกติไป เช่น จากการมีภาวะถุงน้ำจำนวนมากในรังไข่(PCOS)โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป มักพบในช่วงวัยรุ่นและวัยสาว2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3.มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นดังนั้นแนะนำควรไปพบแพทย์เพื่อหาสาเหตุค่ะ ซึ่งหากเกิดจากการผลิตฮอร์โมนของรังไข่ผิดปกติ แพทย์ก็จะให้ยาปรับฮอร์โมนมาทาน เพื่อให้ประจำเดือนมาเป็นปกติค่ะ